Die Boervrou Uitgawe 2 - Die Boervrou
Ons wil julle graag welkom heet by 2015 (waarvan een maand reeds verby gevlieg het!) en hoop dat ons in hierdie jaar sommer lekker gaan gesels hier op die Boervrou webblad.
Ons is baie trots op die vordering wat ons tot dusvêr gemaak het en is bewus daarvan dat daar nog BAIE is wat kortkom, maar ons is ywerig besig om daaraan te werk.
Ons sien baie uit daarna om julle opinies en idees te hoor, so stuur dit gerus in.
Een van ons lesers het reeds haar versoek ingestuur en so het ons toe ’n “Versoeke” bladsy oopgemaak ( sien onder ). Stuur gerus julle versoeke vir resepte, wenke ensovoorts in na info@boervou.co.za sodat ons dit kan plaas. Indien julle oor informasie beskik wat ’n ander leser soek, laat asseblief van julle hoor per epos of laat gerus jou antwoord in die kommentaar blokkie onderaan die versoek.
Ons het ’n Facebook groep oopgemaak vir die Boervrou, sodat lesers ook daar hulle insette kan lewer. Gaan sluit gerus aan by die groep deur op die volgende skakel te klik:
Ons sien baie uit daarna om van julle te hoor!
Die laaste keer toe ek hierdie Beetslaai gemaak het, was ons op pad om te toer deur ’n gedeelte van Natal al agter geskiedkundige plekke aan, in die Boervolk se geskiedenis. Onder andere na die Monument ter herrinering van die Groot Moord van Bloukrans en Weenen) (Klik gerus hier om die artikel te lees)
Ons het die beet so in bottels ingepak en dit was altyd ’n lekker slaai wat ons net vinnig kon oopmaak en geniet. Dit is heerlik saam met vis, vleis en paste disse.
Ek was gelukkig genoeg om verlede week ’n klein bergie tamaties te kon oes uit die tuin. En aangesien hierdie tamaties gegroei is van saad wat glad nie geneties gemanipuleerd is nie, was ek verplig om iets konstruktief te doen met die oorvloed tamaties! Die finale keuse was toe tamatiepuree. Die tamatiepuree was ’n reuse sukses maar as ek moet eerlik wees; dit is ’n arbeidsintensiewe en tydsame proses vir ’n klein hoeveelheid puree.
Jy kan die volgende stappe volg om jou eie tamatiepuree te maak:
Inmaak Proses nommer
Dit het oor die laaste jare redelik gereeld gebeur dat ek sien ek het geen enkele korreltjie bruismeel in die huis nie en dan het ek reeds die resep se ander bestanddele begin meng. Hier is ’n paar wenke vir plaasvervangers: Bestanddeel Plaasvervanger Bakpoeier Meng 2ml kremetart en 1ml koeksoda vir elke 5ml bakpoeier wat benodig word. Botter of Margarien …
OUTYDSE BOBOTIE RESEP Ons het ’n versoek van een van ons lesers ontvang: Wendy Mann van Krugersdorp is op soek na ’n outydse bobotie resep, wat appelkooskonfyt in het. Indien jy dalk oor so ’n resep beskik, stuur dit asseblief in na info@boervrou.co.za sodat ons dit op die webblad kan plaas.